# Anne Grete Holmsgaard

### Fra Wikipedia, den frie encyklopædi

Du har nye beskeder (forskel fra næstsidste redigering).

Anne Grete Holmsgaard (født 11. august 1948) er en dansk politiker. Hun har siddet i Folketinget 1979-1984 for Venstresocialisterne, 1984-1986 som løsgænger, og 1986-1987 og igen fra 2001 for Socialistisk Folkeparti.

I øjeblikket er hun IT-ordfører for Socialistisk Folkeparti.

## [redigér] Biografi fra Folketingets hjemmeside

Socialistisk Folkeparti - Folketingsmedlem for Venstresocialisterne for Fyns Amtskreds 23. okt. 1979-8.dec. 1981, for Nordjyllands Amtskreds 8. dec. 1981-10. jan. 1984 og for Københavns Amtskreds 10. jan. 1984-30. juni 1986, uden for partierne 30. juni-12. sept. 1986 og for Socialistisk Folkeparti 12. sept. 1986-8. sept. 1987. Folketingsmedlem for Østre Storkreds fra 20. nov. 2001.

Født 11. aug. 1948 i Odense, datter af selvstændig erhvervsdrivende Svend Holmsgaard og medhjælpende ægtefælle Grethe Holmsgaard.

Matematisk/fysisk studentereksamen 1967 Odense Katedralskole. Ikke afsluttet cand.mag. uddannelse i historie og samfundsfag på RUC.

DSB 1987-95 (planlægningskontoret, 1988-91 chef for lederuddannelserne, 1991-92 uddannelseschef, 1992-95 produktudviklings- og markedsføringschef, DSB Intercity), universitetsdirektør Danmarks Tekniske Universitet 1995-1. marts 2002.

Formand for Ligestillingsrådet 1993-95, for EU Kommissionens Rådgivende Udvalg om Kvinder og Mænd 1994-95 og for Energimiljørådet 1996-2001. Medlem af UNESCO’s Nationalkomite 1994-98, af Teknologinævnet 1990-94, af Rådet for Europæisk Politik 1993-97, af IT Sikkerhedsrådet 1995-97 og af Det Rådgivende Udvalg for Arktis fra 2000.

Har skrevet nogle hundrede artikler, kronikker og foredrag i perioden fra 1974 til dags dato, primært om miljøpolitik, ligestillingspolitik, ledelse af offentlige institutioner, transportpolitik, økonomisk politik, energipolitik, forsknings- og uddannelsepolitik, kristendom og forholdet mellem kirke og stat.

Venstresocialisternes kandidat i Odense Østkredsen ved valget den 23. okt. 1979, i Aalborg Vestkredsen ved valget den 8. dec. 1981 og i Gladsaxekredsen ved valget den 10. jan. 1984. Socialistisk Folkepartis kandidat i Husumkredsen fra 2000.

## [redigér] Kontrovers

Har været stærkt kritiseret for angiveligt i 1970’erne at have benyttet sig af forherligende voldsretorik og antisemitiske klicheer både i tale og på skrift. F.eks. som da hun i 1978 som ansvarlig for Venstresocialisternes Internationale i bladet International Bulletin [1978:14] skrev:

"Vi afviser, at den palæstinensiske befrielsesbevægelses flykapringer og aktioner i Israel er terrorisme. Det palæstinensiske folk står bag disse kampformer, og dette er for os det afgørende"

## [redigér] Eksterne henvisninger

Holmsgaard på SF.dk Profil

### [redigér] Kilde

- Folketinget.dk Dato: 17. juli 2003.

Hentet fra "http://da.wikipedia.org../../../a/n/n/Anne_Grete_Holmsgaard_b385.html"

Kategorier: Folketingsmedlemmer fra VS | Folketingsmedlemmer uden for partierne | Folketingsmedlemmer fra SF | Folketingsmedlemmer, der har fået ophævet deres parlamentariske immunitet | Folketingsmedlemmer i 1970'erne | Folketingsmedlemmer i 1980'erne | Folketingsmedlemmer i 2000'erne | Født i 1948

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg